รอดตัว
ช่วงนี้ที่แบงก์ชาติพยายามจะยกระดับให้นักค้าเงินหรือคนทำงานเกี่ยวข้องในตลาดการเงินไทยมีศักยภาพมากขึ้น ไม่ใช่เชี่ยวชาญเฉพาะเทรดค่าเงินเท่านั้น แต่ต้องมีความรู้ลึก รู้รอบด้านตลาดการเงินด้วย
20 ก.พ. 2560

ช่วงนี้ที่แบงก์ชาติพยายามจะยกระดับให้นักค้าเงินหรือคนทำงานเกี่ยวข้องในตลาดการเงินไทยมีศักยภาพมากขึ้น ไม่ใช่เชี่ยวชาญเฉพาะเทรดค่าเงินเท่านั้น แต่ต้องมีความรู้ลึก รู้รอบด้านตลาดการเงินด้วย
แบงก์ชาติจึงกำหนดให้นักค้าเงิน ไม่ว่าเจ้าหน้าที่หรือพนักงานของธนาคารพาณิชย์ ธนาคารรัฐ ไม่เว้นแม้แต่คนแบงก์ชาติเอง ที่เป็นผู้กำกับดูแลตลาด ต้องไปสอบให้ได้ใบรับรองคุณสมบัติผู้ค้าก่อน จึงจะประกอบอาชีพได้ เริ่มวันที่ 1 ก.ย.นี้เป็นต้นไป
แว่วๆ ว่า ข้อสอบเกี่ยวกับความรู้พื้นฐานการเงินยากมั่กๆ ทำเอานักค้าเงินหวั่นไหวกลัวจะร่วงมากกว่ารอด
สำหรับ “พี่แจน” วชิรา อารมย์ดี ผู้ช่วยผู้ว่าการ สายตลาดการเงิน แบงก์ชาติ กลับโล่งใจ เธอบอกว่า พี่ไม่ต้องสอบ เพราะเขาผ่อนผันให้คนที่มีประสบการณ์ทำงานมากกว่า 5 ปี แค่เข้าอบรมก็พอ งานนี้พี่เลยรอดตัวไป
ต้องเข้าใจนะ ระดับพี่แจนน่ะ อายุงานน่ะนานนนนนมาก
น่าจะเป็นผู้คุมสอบมากกว่าเข้าสอบซะอีก ฮ่า ฮ่า ฮ่า